 Hargeysa Codka Somaliland-Qaar ka mid ah dadweynaha reer Somaliland ee ku nool goboladda Saaxil, Maroodi-jeex iyo Togdheer ayaa xukuumada Somaliland ugu baaqay in ay si deg deg ah Maxakamad u soo taagto Xildhibaan Ibraahim Jaamac Rayte oo ah Mudane ka tirsan Golaha Wakiilada JSL, kana ka mid ah masuuliyiinta sare ee xisbiga WADDANI iyo Ninka Majaajiliistaha ahaan jirey ee mudada shanta sannadood ah sheegta Murashaxnimada Madaxweynaha xisbiga UCID Mr Jamaal Cali Xuseen Jamaal Qoslaaye, kuwaas oo ay ku eedeeyeen in ay Ummadda reer Somaliland iyo dalkoodaba ka galeen dembiyo aad u culus oo khiyaamo Qaran ah, isla markaana ay si badheedh ah ula safteen cadawga JSL. 